《吴鼓吹曲十二曲 其八 通荆门》
魏晋·佚名

荆门限巫山。高峻与云连。蛮夷阻其险。历世怀不宾。

汉王据蜀阻。崇好结和亲。乖微中情疑。谗夫乱其间。

大皇赫斯怒。虎臣勇气震。荡涤幽薮讨不恭。观兵扬炎耀。

厉锋整封疆。整封疆。阐扬威武容。功赫戏。洪烈炳章。

邈矣帝皇世。圣吴同厥风。荒裔望清化。化恢弘。煌煌大吴。

延祚永未央。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。